Ари — ауахәамақәа рыгәрахаҵара арӷәӷәон (Аус. 16:5).
Анапхгаратә хеилак амҩақәҵарала аизарақәа ирҭаауаз аишьцәа «Иерусалим Апостолцәа ирыдыркылахьаз ақәҵаратә рыларҳәон» (Аус. 16:4). Урҭ амҩақәҵарақәа «ауахәамақәа рыгәрахаҵара арӷәӷәон, рышҟа ииасуаз рхыԥхьаӡара ес-иаашар иацлон». Ҳашԥарзыҟазар акәу ҳара иахьа Анцәа иорганизациа иаҳнаҭо амҩақәҵарақәа? Анцәа Иажәаҿы ҳара зегьы иҳадиҵоит азыӡырҩреи аҳәатәхаҵареи ааҳарԥшларц (Ҩынтә. 30:16; Ауриацәа рахь 13:7, 17). Иегова иорганизациаҿы акритика аҟаҵареи аҿагыларатә гәазыҟашьа аарԥшреи иаҭыԥым, избанзар уи аизараҿы аҭынчреи, абзиабареи, акзаареи еиланагоит. Ҳәарада, ҳара аҳәатәхамҵареи апатуқәымҵареи аазырԥшыз Диотреф иеиԥш ҳхы мҩаԥаҳамгалар ауп (3 Иоанн 9, 10). Ҳхы ҳазҵаар бзиан: срыцхраауама сара аишьцәеи аиаҳәшьцәеи доуҳала аизҳара? Срықәныҟәома иаразнак аҭакԥхықәра зду аишьцәа иҳарҭо амҩақәҵарақәа, насгьы срыдгылоума урҭ? w16.11 2:10, 11
Атәра шәахьақәшәаз ақалақь азы аҭынчра шәыԥшаала (Иер. 29:7).
Анцәа имҩақәҵарақәа ирықәныҟәоз аиудеиаа Вавилон ауадаҩра ӷәӷәақәа ирықәшәомызт. Вавилонаа аиудеиаа рхатә усқәа реиҳарак рхала ирыӡбаларц алшара рырҭеит, иара убасгьы атәыла аҩныҵҟа иахьырҭахыз иныҟәалар рылшон. Ажәытәан Вавилон ахәаахәҭрақәа рцентр хада акәын. Археологиатә нышәжрақәа раан иԥшааз адокументқәа изларҳәо ала, ирытҟәаз аиудеиаа ахәаахәҭшьа рҵеит, насгьы еиуеиԥшым аусқәа ирызҟазахеит. Шьоукы даара амал ду дырҳаит. Вавилонтәи атҟәара ашәышықәсақәа раԥхьа израильаа ахьгәаҟуаз мысратәи атәра иузаҿырԥшуамызт (Ақәҵ. 2:23—25). Аха ирылшома израильаа Иегова иҭахрақәа зегьы инарықәыршәаны ҿыц имаҵ аура иалагар? Усҟантәи аамҭазы уи аӡәгьы дзақәгәыӷуамызт. Вавилонаа ирытҟәаз ахаангьы иоурыжьуамызт. Аха Иегова заа иҳәахьан ижәлар ахақәиҭра шроуаз, иажәагьы наигӡеит. Иегова еснагь ииҳәо ҟаиҵоит (Ис. 55:11). w16.11 4:3, 5
Ҳара агәнаҳарақәа ирцәыԥсхьоу ҳауп (Рим. 6:2).
Ишԥеилкаатәу агәнаҳарақәа ирцәыԥсхьеит ҳәа раԥхьатәи ақьырсианцәа ирызҳәаз, макьана адгьыл аҿы инхозҭгьы? Анцәа аҿыхратә ԥсхҭынҵара Павел ихаан инхози иареи ирыдикылеит. Иегова урҭ рыгәнаҳақәа ранаижьит, иԥшьоу идоуҳала иалихит, идоуҳатә ԥацәаны иҟаларц азы ааԥхьара риҭеит, насгьы жәҩантәи агәыӷра роуит. Анцәа изиашаны иаанхазҭгьы, дара ажәҩан аҿы Христос аҳра ицура алшара роуан. Урҭ макьана адгьыл аҿы Анцәа имаҵ шыруазгьы, Павел иҳәар илшон дара «агәнаҳарақәа ирцәыԥсхьоу» роуп ҳәа. Иара Иисус Христос ҿырԥштәыс дааигеит. Уи адгьыл аҿы дыԥсит, аха нас иԥсы ҭалеит жәҩантәи аԥсҭазааразы ԥсра зқәым доуҳатә хаҭараны. Аԥсра иара иҿаԥхьа уаҳа амч амамызт. Убри иеиԥшуп Анцәа идоуҳала иалху ақьырсианцәагьы рҭагылазаашьа — дара «агәнаҳарақәа ирцәыԥсхьоу» ракәын, аха «Иҳақәиҭу Иисус Христос ила Анцәа иҿы ԥсҭазаара зманы иҟоу шьоук реиԥш» иԥхьаӡан (Рим. 6:9, 11). Урҭ рыԥсҭазаара шьаҭанкыла аҽаԥсахит. Игәнаҳау ргәазыҳәарақәа уаҳа рыҽрырҭомызт. Дара уаанӡатәи рыԥсҭазааразы иԥсит. w16.12 1:9, 10